खबरों की दुनिया का असली रंगरेज संपादक होता है। घटना सफेद हो, पर संपादक को काला रंग पसंद है। तो घटना काले रंग में रंगकर निकलेगी। काले रंग की खबर पर सफेद रंग भी चढ़ाया जा सकता है। एक घटना को संपादक गंभीरता से भर सकता है। उसमें ट्रेजडी के रंग डाल सकता है। वो घटना में जहरीले रंग भर सकता है कि अगर ऐसी खबर लोगों को डसने पर उतर आए, तो कहर बन जाए। संपादक तेज रफ्तार घटना को इतना बेकार कर सकता है कि वो एकबार चलकर मर जाए।